Urmărire ca-n filme pe străzile din Arad, terminată cu un carambol. Hoțul, un om al străzii, furase o mașină a Poliției
Un om al străzii din Arad s-a gândit să facă o plimbare mai specială. Nu pe jos, ci cu mașina. Nu cu a lui, pentru că nu avea, ci cu o autospecială a Poliției Locale. A observat-o parcată pe o stradă, cu semnalele luminoase pornite și cu cheile în contact așa că s-a urcat în aceasta și a plecat în viteză. Imediat a pornit în urmărire o altă mașină a Poliției Locale Arad.